[{"text_idx": "#000002", "text": "Lleoedd Lleol ar gyfer Natur"}, {"text_idx": "#000003", "text": "Y Faner Werdd ar gyfer Parciau"}, {"text_idx": "#000006", "text": "Ar draws y wlad, mae 25 o Faneri Glas yn hedfan ar 22 o draethau a thri marina. Mae\u2019r Faner Las eiconig yn eco-label byd-enwog sydd yn eiddo i\u2019r Sefydliad Addysg Amgylcheddol (FEE). Am fwy na thri degawd, mae\u2019r Faner Las wedi cael effaith drawsffurfiol ar ansawdd dw\u0302r, diogelwch a rheolaeth amgylcheddol. Mae hefyd wedi ysbrydoli ymwybyddiaeth amgylcheddol trwy weithgareddau addysg a hybu cyfrifoldeb cymdeithasol."}, {"text_idx": "#000007", "text": "Mae 23 o draethau wedi cyflawni\u2019r Wobr Glan Mo\u0302r am safon ansawdd eu dw\u0302r a\u2019u cyfleusterau. Mae 13 o draethau eraill yng Nghymru wedi ennill Gwobr Arfordir Glas, sy\u2019n cydnabod y \u2018trysorau cudd\u2019 ar hyd ein harfordir."}, {"text_idx": "#000008", "text": "Mae Cymru\u2019n adnabyddus ar draws y byd am ei harfordiroedd anhygoel ac mae\u2019r gydnabyddiaeth hon yn golygu eu bod yn parhau ar y map i fwy o bobl eu canfod. Yn ystod y ddwy flynedd diwethaf yn arbennig, rydym i gyd wedi dod i sylweddoli pwysigrwydd mynd allan i\u2019r awyr agored a mwynhau\u2019r hyn sydd gan Gymru i\u2019w gynnig. Mae ein traethau a\u2019n marinas yn cynnig rhai o\u2019r dyfroedd ymdrochi gorau yn Ewrop. Maent yno i ni eu mwynhau ond hefyd i ni eu diogelu. Wrth wynebu\u2019r argyfyngau hinsawdd a natur, mae ar ein hysgwyddau ni bellach i ddiogelu arfordir trawiadol Cymru, gan sicrhau ein bod yn gadael dim byd ond olion traed er mwyn i faneri glas allu parhau i hedfan am genedlaethau i ddod."}, {"text_idx": "#000009", "text": "Lee WatersDirprwy Weinidog dros Newid Hinsawdd"}, {"text_idx": "#000010", "text": "Mae\u2019r llwyddiant parhaus yma ar draws arfordir Cymru o ganlyniad i waith pawb sydd yn gweithio o dan amgylchiadau heriol ac yn parhau i wella a diogelu\u2019r amgylcheddau arfordirol yma yng Nghymru."}, {"text_idx": "#000011", "text": "Rydym yn lwcus bod gennym rai o draethau a marinas gorau\u2019r byd ar ein stepen drws. Mae\u2019r llwyddiant yn dyst i bawb sydd wedi gweithio mor galed i ddiogelu a gwella ein traethau a chadw ein harfordir yn la\u0302n ac yn ddiogel. Ein gobaith yw y bydd pawb sy\u2019n ymweld a\u0302\u2019n harfordir trawiadol yn mwynhau ac yn trysori ein traethau yn gyfrifol. Cofiwch greu atgofion, nid llanast ac ewch a\u0302\u2019ch sbwriel gartref gyda chi."}, {"text_idx": "#000014", "text": "Nod Caru Cymru, mudiad gan Cadwch Gymru\u2019n Daclus, yw ysbrydoli pawb i weithredu a gofalu am yr amgylchedd. Wrth ymweld a\u0302 thraethau a marinas rhagorol Cymru, byddwch yn gyfrifol, ewch a\u0302\u2019ch sbwriel gartref a chreu straeon nid sbwriel."}, {"text_idx": "#000015", "text": "Rhestr lawn o wobrau arfordir"}, {"text_idx": "#000016", "text": "Baneri Gwyrdd yn hedfan mewn 280 o fannau gwyrdd"}, {"text_idx": "#000018", "text": "Rhowch eich barn am draethau a thwristiaeth yng Nghymru"}]